A s’Avis

Ben’arrivada sias ventennale
o Avisina associazione,
ca cun bidea sana, cun resone
ana dadu su samben corporale.
Chie at bonu prinzipiu morale
si bi tenet a s’atera persone 
si distinghet in donz’occasione
e in su zentru trasfusionale.
Vint’annos in bidda ses naschida
e custa data cheret ammentada,
anzis gelosamente costoida;
dae s’Avis canta zente s’est salvada
e si ancora s’agattat in vida
est meritu de chie samben dada,
e de Mameli chi liss faghet guida.